逆天奇案2|馮盈盈懶理由女二慘變女配 「我覺得唔係咁重要」
馮盈盈今晚(5/4)現身電視城出席無綫綜藝節目《獎門人 Hug Hug 媽咪感謝祭》錄影。提到在無綫熱播劇集《逆天奇案2》由女二跌落做配角,令網民大感不滿。馮盈盈接受《香港01》訪問時表示:「其實嚟到新一輯,加入咗一啲新角色,例如有小方(方力申)高鈞賢咁,咁所以話我嘅角色比上一輯戲分少,其實都好正常嘅。
馮盈盈續說︰「我亦覺得唔係咁重要,始終身為專業演員,做好自己嘅角色,出到嚟嘅效果觀眾鍾意,其實戲份多與少,主角定配角都唔緊要嘅。(網民有冇留言鼓勵你?)而家啲網民留言都係喺度問我︰到底幾時會出場?我好開心網民仲掛住我呢個角色,我只可以透露少少,大家睇多一至兩個星期就會見到我出場啦。」